Πολιτεία Βα

Η πολιτεία Βα (Βα: Mēng Vax ή Meung Va, κινεζικά: 佤邦, Wǎ Bāng, Βιρμανικά: ဝပြည်နယ်) είναι αυτόνομη περιοχή του κράτους της Μιανμάρ (πρώην Βιρμανία ή Μπούρμα). Είναι αναγνωρισμένη de facto ως αυτόνομη περιοχή από την υπόλοιπη χώρα και έχει δικό της πολιτικό σύστημα, διοικητικά όργανα και στρατό. Παρόλα αυτά, η «Πολιτεία Βα» αναγνωρίζει την επικυριαρχία της κυβέρνησης της Βιρμανίας στην περιοχή της, αναγνώριση που προέκυψε λόγω της συμφωνίας για αυτονομία, με την κυβέρνηση της χώρας.
Η αυτονομία της περιοχής αναγνωρίστηκε και συνταγματικά, στο Σύνταγμα του 2008, το οποίο επικύρωσε την αυτονομία της περιοχής ως οντότητας υπαγόμενης στη Πολιτεία του Σαν (Shan state).
Η πρωτεύουσά του είναι το Πανγκχάμ (邦康, Bāngkāng, παλαιότερα γνωστή ως Πανγκσάνγκ, 邦桑). Το όνομα Βα προέρχεται από την εθνοτική ομάδα Βα, που μιλούν μια γλώσσα στην Αυστροασιατική οικογένεια γλωσσών.

Η Πολιτεία Βα έχει σοσιαλιστικό τρόπο διακυβέρνησης και μονοκομματικό πολιτικό σύστημα. Την εξουσία κατέχει το «Ενωμένο Κόμμα του Βα» (United Wa State Party) από το 1989.

Πολιτική και κοινωνία 
Η Πολιτεία Βα διαιρείται σε βόρειες και νότιες περιοχές, που χωρίζονται μεταξύ τους. Η νότια περιοχή συνορεύει με την Ταϊλάνδη και έχει έκταση 13.000 τ.χλμ. Κατοικείται από 200.000 άτομα. Η πολιτεία ελέγχει έκταση 17.000 τ.χλμ. Οι πολιτικοί ηγέτες της πολιτείας Βα είναι κυρίως Βα. Η κυβέρνηση της πολιτείας Βα μιμείται πολλά από τα πολιτικά χαρακτηριστικά της κυβέρνησης της Κίνας, έχοντας Κεντρική Επιτροπή και ένα κεντρικό κόμμα, το Ενωμένο Κόμμα της Πολιτείας Βα. Ενώ η πολιτεία Βα είναι εκ των πραγμάτων εξαιρετικά αυτόνομη από τον έλεγχο της κεντρικής κυβέρνησης της Μιανμάρ η σχέση τους βασίζεται στην ειρηνική συνύπαρξη και την αναγνώριση της κυριαρχίας της κεντρικής κυβέρνησης από τη πολιτεία Βα

Η γλώσσα εργασίας της τοπικής κυβέρνησης είναι τα Κινέζικα. Οι κάτοικοι ομιλούν κυρίως Βα και νοτιοδυτικά μανδαρινικά. Οι τηλεοπτικές εκπομπές στην πολιτεία μεταδίδονται στα Βα και Κινέζικα. Νόμισμα είναι το ρενμίνμπο. Η China Mobile παρέχει κάλυψη υπηρεσιών τηλεφωνίας σε τμήματα της πολιτείας Βα.

Γεωγραφία και οικονομία 

Η περιοχή είναι κυρίως ορεινή, με βαθιές κοιλάδες. Το χαμηλότερο υψόμετρο στην περιοχή είναι γύρω στα 600 μέτρα πάνω από το επίπεδο της θάλασσας, με τα υψηλότερα βουνά να έχουν υψόμετρο πάνω από 3000 μέτρα. Αρχικά η πολιτεία Βα εξαρτούνταν σε μεγάλο βαθμό από την παραγωγή οπίου. Με Κινεζική βοήθεια, υπάρχει μια κίνηση προς καλλιέργειες καουτσούκ και φυτείες τσαγιού. Η πολιτεία Βα καλλιεργεί και 220.000 στρέμματα από καουτσούκ. Λόγω της επανεγκατάστασης κατοίκων από τις ορεινές περιοχές εύφορες κοιλάδες, υπάρχουν επίσης καλλιέργειες ρυζιού, καλαμποκιών και λαχανικών. Δεκάδες πέθαναν κατά τη διάρκεια της επανεγκατάστασης, λόγω ασθενειών και ατυχημάτων στο δρόμο. Η πολιτεία Βα είναι οικονομικά εξαρτημένη από την Κίνα, η οποία την υποστηρίζει οικονομικά και παρέχει στρατιωτική και μη στρατιωτική βοήθεια και όπλα. Διαθέτει σύνορα με την Κίνα ύψους 130 χλμ.

Παράνομο εμπόριο ναρκωτικών 
Χρησιμοποιώντας 30.000 άτομα προσωπικό, ο Ηνωμένος Στρατός της Πολιτείας Βα είναι η μεγαλύτερη οργάνωση διακίνησης ναρκωτικών στη Νοτιοανατολική Ασία. Ήταν κάποτε σύμμαχος με το Κομμουνιστικό Κόμμα της Βιρμανίας (με 4.000 στρατιώτες). Ο στρατός καλλιεργεί μεγάλες εκτάσεις γης με όπιο, το οποίο αργότερα μετατρέπεται σε ηρωίνη. Η διακίνηση μεθαμφεταμίνης είναι επίσης σημαντική για την οικονομία της πολιτείας Βα. Τα χρήματα από το όπιο χρησιμοποιούνται για τα όπλα. Αν και η κυβέρνηση της Βιρμανίας έχει αρχίσει να παίρνει μέτρα για να μειώσει την παραγωγή αυτών των φαρμάκων, είναι δύσκολο έργο, λόγω της διαφθοράς σε υψηλά επίπεδα της κυβέρνησης και την έλλειψη υποδομών για την εκτέλεση των πράξεων. Το 2005, η πολιτεία Βα ανακηρύχθηκε ως ζώνη ελεύθερη από τα ναρκωτικά, όπου η καλλιέργεια του οπίου ήταν απαγορευμένη.

Μια παρουσίαση του BBC που προβλήθηκε στις 19 Νοεμβρίου 2016 έδειξε την καύση της μεθαμφεταμίνης, καθώς και ακμάζων παράνομο εμπόριο ζώων.

Παραπομπές

Παραπομπές

Πηγές 

 Hideyuki Takano, The Shore Beyond Good and Evil: A Report from Inside Burma's Opium Kingdom  (2002, Kotan, )
 Andrew Marshall, The Trouser People: a Story of Burma in the Shadow of the Empire. London: Penguin; Washington: Counterpoint, 2002. .
 The Wa State, Burma The National Strategy Forum Review
 
 Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5.
 Midnight in Burma. Ein Roman über die Tochter eines Generals im Wa-Staat, nicht gerade historisch mit vielen historischen Fehlern, aber sehr spannend geschrieben, Alex O'Brien. Asia Books  (2001).
 Dr. Ba Nyan, Who are the Wa?

Εξωτερικοί σύνδεσμοι 

 Coordinates: 
  Wa state News Bureau (Sina Blog)
  Television news broadcast from Wa State
 DEA Page
 Wa - Burma Issues

Περίκλειστα και αποσπασμένα εδάφη
Στρατιωτική δικτατορία
Γεωγραφία της Μιανμάρ
Β